空手道 (電影)

《空手道》係一套2017年港產片，由杜汶澤自編自導自演，連同鄧麗欣、倉田保昭、歐錦棠領銜主演，陳靜友情演出，係2017年香港亞洲電影節隆重呈獻電影。

故事簡介
土生土長嘅港日混血兒平川真理由細到大都討厭空手道，但因為爸爸平川彰係空手道教練嘅關係，佢被逼學得一身武藝。長大之後嘅真理只有一個夢想，就係等到爸爸死咗之後，將佢嘅空手道館改建成劏房出租。有一日，平川彰死咗，真理以為佢嘅夢想終於有機會實現，但係就發覺佢爸爸將道館嘅51%業權留咗畀館內紀律最差嘅陳強。經歷爸爸離世、夢想破碎同埋感情創傷嘅真理喺道館大發脾氣，陳強將佢打低落地，並提出如果佢肯參加空手道搏擊比賽，就會將單位無條件還畀佢，於是佢跟陳強，重新穿上嗰套放低咗好耐嘅空手道袍，參加佢一直認為係世界上最無聊嘅格鬥比賽。

演員

粵語電影
港產片
2017年電影
香港背景電影